Συντεταγμένες: 40°30′3.6″N 22°54′32.4″E﻿ / ﻿40.501000°N 22.909000°E﻿ / 40.501000; 22.909000

Ηλιοβασίλεμα
Νυχτερινή άποψη απο την παραλία των Ν. Επιβατών
Αλμυρίκια 
Οι **Νέοι Επιβάτες** (γνωστοί και ως *Μπαξέ Τσιφλίκι* ή απλά *Μπαξές*), είναι παραλιακή κωμόπολη του δήμου Θερμαϊκού.

Γενικά στοιχεία
---------------

Οι Νέοι Επιβάτες βρίσκονται 22 χιλιόμετρα ανατολικά της Θεσσαλονίκης στα νοτιοανατολικά παράλια του Θερμαϊκού Κόλπου. Δημιουργήθηκε το 1923 από Θρακιώτες πρόσφυγες από τους Επιβάτες της Ανατολικής Θράκης. Πολιούχος είναι η Οσία Παρασκευή η Επιβατινή. Σύμφωνα με την απογραφή του 2011, ο πληθυσμός των Νέων Επιβατών ήταν 5.948 κάτοικοι.

Ιστορικά στοιχεία
-----------------

Η εικόνα της Παναγίας Ηλιόκαλης που έφεραν ως κειμήλιο οι Θρακιώτες πρόσφυγες από τους Επιβάτες της Ανατολικής Θράκης.
Μέχρι και την Απελευθέρωση της Μακεδονίας το 1912 η περιοχή που καταλαμβάνει σήμερα ο Δήμος Θερμαϊκού ήταν φέουδο ενός Τούρκου πασά και ονομαζόταν Μπαχτσέ Τσιφλίκ (*bahçe çiflik*, στα τουρκικά). Ο νέος οικισμός των Επιβατιανών προσφύγων δημιουργήθηκε στην περιοχή που βρισκόταν το θερινό σπίτι του πασά (στην ίδια τοποθεσία είναι κτισμένος σήμερα ο ναός της Οσίας Παρασκευής της Επιβατινής). Σ' εκείνη την τοποθεσία εγκαταστάθηκαν το 1923, μετά τη Ανταλλαγή πληθυσμών, 159 προσφυγικές οικογένειες (631 άτομα), όλες προερχόμενες από τους από την κωμόπολη Επιβάτες, προαστίου της Κωνσταντινούπολης, (η περιοχή ονομάζεται Selimpasa και βρίσκεται κοντά στην Πόλη της Σηλυβρίας) και έδωσαν και το όνομα **Νέοι Επιβάτες**, αν και δεν έπαψε ποτέ να είναι σε χρήση και η δεύτερη ονομασία **Μπαξέ Τσιφλίκι**, τόσο από τους Επιβατιανούς όσο και από τους παλιούς Θεσσαλονικείς. 
Οι Νέοι Επιβάτες ήδη από το 1928 αποτελούσαν πόλο έλξης παραθέρισης των Θεσσαλονικέων. Σ' αυτό βοηθούσε πάρα πολύ το ότι οι πρόσφυγες φρόντισαν να κάνουν αμέσως μετά την εγκατάστασή τους, έναν ξύλινο λιμένα, και η τακτική συγκοινωνία με καραβάκια (Από τους Ν. Επιβάτες κατά τον μεσοπόλεμο ξεκινούσαν καθημερινά 5 καράβια).

Στον Ναό της Οσίας Παρασκευής της Επιβατινής φυλάσσεται η εικόνα της Παναγίας Ηλιόκαλης που έφεραν ως κειμήλιο οι Θρακιώτες πρόσφυγες από τους Επιβάτες της Ανατολικής Θράκης. Υπάρχουν δύο ενορίες: της Οσίας Παρασκευής της Επιβατινής (Άνω Επιβάτες) και του Αγ.Στεφάνου-Αγ.Αναργύρων (Κάτω Επιβάτες).

Απογραφές πληθυσμού
-------------------

Η πορεία του πληθυσμού, μετά τον Β' Παγκόσμιο Πόλεμο, σύμφωνα με τις απογραφές είναι:

| Απογραφή | Πληθυσμός |
| --- | --- |
| 1951 | 819 |
| 1961 | 923 |
| 1971 | 909 |
| 1981 | 1.101 |
| 1991 | 1.568 |
| 2001 | 4.070 |
| 2011 | 5.984 |

Το Μπαξέ Τσιφλίκι του Βασίλη Τσιτσάνη
-------------------------------------

Θεσσαλονίκη 1909 - οδός Εξοχών. Η πορεία της οδού ταυτίζεται σε γενικές γραμμές με την πορεία της σημερινής Λεωφόρου Βασιλίσσης Όλγας. Οδηγούσε στην Καλαμαριά και από εκεί στα νοτιοανατολικά προάστια της πόλης, μεταξύ των οποίων και το Μπαξέ Τσιφλίκ.
Το 1941 ο Βασίλης Τσιτσάνης έγραψε για την περιοχή το χασαποσέρβικο *Μπαξέ Τσιφλίκι*, τραγούδι που φωνογραφήθηκε το 1946 και στο οποίο τραγουδούν ο Στράτος Παγιουμτζής μαζί με τον Τσιτσάνη. Το τραγούδι αναφέρει στο σύνολό του επτά περιοχές της Θεσσαλονίκης (μέσα σε 12 στίχους), τις πιο διάσημες και πολυσύχναστες, από τους κοσμοπολίτες της εποχής. Η διαδρομή που ακολουθεί ο αφηγητής είναι η εξής: ξεκινώντας από το Μπαξέ Τσιφλίκι περνά από το Καραμπουρνάκι , το Μπεχτσινάρι, τη Βάρνα, την Ακρόπολη και τελικά καταλήγει στα *Κούτσουρα του Δαλαμάγκα* που ήταν η ταβέρνα που έπαιζε και τραγουδούσε ο Τσιτσάνης όταν έγραψε το τραγούδι.

Για το Μπαξέ Τσιφλίκι, συγκεκριμένα, γράφτηκαν και αλλά πολλά ρεμπέτικα λόγω των καλών αναμνήσεων που πρόσφερε στους Θεσσαλονικείς. Βασικά ήταν τόπος παραθέρισης για τα καλοκαίρια. Κάθε χρόνο ένα μεγάλο ποσοστό των κατοίκων της Θεσσαλονίκης πήγαινε εκεί και νοίκιαζε διαμερίσματα. Τα πρωινά τους τα περνούσαν στη θάλασσα και τα βράδια διασκέδαζαν στις παραθαλάσσιες ταβέρνες. Αυτές ήταν στην άκρη της αμμουδιάς και είχαν προεκτάσεις που συνέχιζαν μέσα στη θάλασσα στηριγμένες σε πασσάλους.

Προσωπικότητες
--------------

* Σαράντης Αρχιγένης
* Αγγελής Βαλλής Καμινάρης
* Βλάσης Γαβριηλίδης
* Κατίνα Βεΐκου - Σεραμέτη
* Κώστας Βουτσάς
* Άγγελος Αναστασιάδης
* Νίκος Παπάζογλου

Αθλητισμός
----------

Στους Νέους Επιβάτες έχει έδρα και η ιστορική ποδοσφαιρική ομάδα ΠΑΟΝΕ (έτος ίδρυσης 1928).

Παραπομπές
----------

1. ↑  *Εγκυκλοπαίδεια Πάπυρος Λαρούς Μπριτάννικα*. **23**. Εκδοτικός Οργανισμός Πάπυρος. 1996. σελ. 362.
2. ↑  «Δημοτικές Κοινότητες | Δήμος Θερμαϊκού». Ανακτήθηκε στις 14 Οκτωβρίου 2023.
3. ↑  «Οι Ναοί Μας». *Ιερά Μητρόπολη Νέας Κρήνης και Καλαμαριάς*. Ανακτήθηκε στις 14 Οκτωβρίου 2023.
4. ↑  «ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10504 (σελ. 30 του pdf)
5. ↑   *Πληθυσμός της Ελλάδος κατά την απογραφήν της 7ης Μαρτίου 1951*, σελ. 82 του pdf. Αρχειοθετήθηκε από το πρωτότυπο στις 2013-05-14. .
6. ↑   *Πληθυσμός της Ελλάδος κατά την απογραφήν της 19ης Μαρτίου 1961*, σελ. 84 του pdf. .
7. ↑   *Πληθυσμός της Ελλάδος κατά την απογραφήν της 14ης Μαρτίου 1971*, σελ. 83 του pdf. .
8. ↑   *Πραγματικός πληθυσμός της Ελλάδος κατά την απογραφή της 5 Απριλίου 1981*, σελ. 94 του pdf. .
9. ↑   *Πραγματικός πληθυσμός της Ελλάδος κατά την απογραφή της 17 Μαρτίου 1991*, σελ. 107 του pdf. .
10. ↑   *Πραγματικός πληθυσμός της Ελλάδος - Απογραφή 2001*, σελ. 109 του pdf. .
11. ↑  Κώστας Χατζηδουλής, *Βασίλης Τσιτσάνης Η ζωή μου, το έργο μου*, εκδ. Νεφέλη, Αθήνα 1979, σελ. 132

Πηγές
-----

1. Μαριάνθη Φ. Παλάζη. Ένα Όνομα, Δύο Τόποι: Επιβάτες Ανατολικής Θράκης, Νέοι Επιβάτες Θεσσαλονίκης. Αθήνα: Ίδρυμα Μείζονος Ελληνισμού, 2009: 

Marianthi F. Palazi. A Name, Two Places: Epivates of Eastern Thrace, Neoi Epivates in Thessaloniki [In Greek]. Athens: Foundation of the Hellenic World, 2009: 

2. Μαριάνθη Φ. Παλάζη. Αρχιγένεια Εκπαιδευτήρια και γυναικεία διδασκαλική κινητικότητα και κοινωνικότητα: συμβολή στις διαδικασίες εκσυγχρονισμού και εθνικής συγκρότησης στο οθωμανικό και ελληνικό πολιτικό πλαίσιο (1857-1922). Πανεπιστήμιο Κρήτης: Διδακτορική διατριβή. Ρέθυμνο, 2018. / Marianthi F. Palazi. Archigeneion Institute and women teacher mobility and sociability: contribution to the modernization and nation-building process under Ottoman and Greek rule (1857-1922) [In Greek]: 

3. Μαριάνθη Φ. Παλάζη, Serbay Koçoglu, Κατερίνα Δαλακούρα. Ψηφιακή αναστήλωση-αναπαράσταση των Αρχιγενείων Εκπαιδευτηρίων Επιβατών [Σελίμπασα] Θράκης (1857-1922) [στην ελληνική, τουρκική και αγγλική} / Marianthi F. Palazi, Serbay Kocoglu, Katerina Dalakoura. Digital reconstruction-representation of the Archigeneion Institute in Epivates [Selimpasa], Thrace (1857-1922) [in Greek, Turkish, English]:

Εξωτερικοί σύνδεσμοι
--------------------

* ΙΜΕ - «Πολιτιστική και γενεαλογική ψηφιακή συλλογή της Κεντρικής Μακεδονίας»: Σύντομη ιστορία των Νέων Επιβατών
* ΙΜΕ - «Πολιτιστική και γενεαλογική ψηφιακή συλλογή της Κεντρικής Μακεδονίας»: Μαρτυρίες/Τεκμήρια

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Θερμαϊκού |
| --- |
|  |
| Δημοτική Ενότητα Επανομής | 
* Επανομή
* Μεσημέρι
 |
|  |
| Δημοτική Ενότητα Θερμαϊκού | 
* Αγία Τριάδα
* Λιβαδάκι
* Νέοι Επιβάτες
* Περαία
 |
|  |
| Δημοτική Ενότητα Νέας Μηχανιώνας | 
* Αγγελοχώρι
* Νέα Κερασιά
* Νέα Μηχανιώνα
 |
|  |
| 
* Έδρα: Επανομή
 |

 |

|  |  |  |  |
| --- | --- | --- | --- |
| 

| π • σ • ε
Δημοτικά διαμερίσματα του Δήμου Θερμαϊκού |
| --- |
|  |
| 
* Αγία Τριάδα
* Νέοι Επιβάτες
* Περαία
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Περιοχές και Συνοικίες της Θεσσαλονίκης |
| --- |
|  |
| Δήμος Θεσσαλονίκης | 

|  |  |
| --- | --- |
| Α' Δημοτική Κοινότητα | 
Αγίας Σοφίας, Αγίου Δημητρίου, *Άθωνος*, Πλατεία Δημοκρατίας (Βαρδάρης), Διοικητήριο, Διαγώνιος, Καπάνι (Αγορά Βλάλη), Λαδάδικα, Λευκός Πύργος, Λουλουδάδικα, Ροτόντα, Φράγκων, Αγίου Δημητρίου, Αγίου Μηνά, Περίβλεπτος, Σαράντα Εκκλησιές, Πανεπιστημιούπολη, Πεδίον του Άρεως, Ασωμάτων, Διεθνής Έκθεση, Αχειροποίητος, Ιπποδρόμιο, Καταφυγή, Ληταία Πύλη, Ομφαλός, Χρυσή Πύλη |
|  |
| Β' Δημοτική Κοινότητα | 
Άγιοι Πάντες-Νέος Σιδηροδρομικός Σταθμός, Δώδεκα Απόστολοι, Δικαστήρια, Ξηροκρήνη, Ιχθυόσκαλα, Λαχανόκηποι, Μπεχτσινάρι, Παλαιός Σταθμός, Παναγία Φανερωμένη-Καλλιθέα, Πύλη Αξιού |
|  |
| Γ' Δημοτική Κοινότητα | 
Αγία Αικατερίνη, Άγιοι Ανάργυροι (Πορτάρα), Επταπύργιο, Τσινάρι, Βλατάδων, Ταξιάρχες, Κουλέ Καφέ |
|  |
| Δ' Δημοτική Κοινότητα | 
Άνω Τούμπα, Κάτω Τούμπα, Κρυονέρι, Δόξα |
|  |
| Ε' Δημοτική Κοινότητα | 
Ανάληψη, Μαρτίου, Νέα Παραλία, Ντεπώ (Άγιος Ελευθέριος), Τροχιοδρομικών, Φάληρο (Αγία Τριάδα), Χαριλάου, Νέα Ελβετία, Ιπποκράτειο |
|  |
| ΣΤ' Δημοτική Κοινότητα | 
Τριανδρία |

 |
|  |
| Δήμοι Πολεοδομικού Συγκροτήματος | 

|  |  |
| --- | --- |
| Δήμος Νεάπολης - Συκεών | 
Άγιος Παύλος, Νέα Βάρνα, Ευαγγελίστρια, Νεάπολη, Συκιές, Πεύκα |
|  |
| Δήμος Αμπελοκήπων - Μενεμένης | 
Αμπελόκηποι, Βόσπορος, Επτάλοφος, Καΐστρι, Μενεμένη, Δενδροπόταμος (Άγιος Νεκτάριος), Σκεπάρνη |
|  |
| Δήμος Κορδελιού - Ευόσμου | 
Ελευθέριο - Κορδελιό, Εύοσμος |
|  |
| Δήμος Καλαμαριάς | 
Καλαμαριά, Άγιος Ιωάννης, Αρετσού, Βυζάντιο, Δέρκων, Νέα Τούζλα-Καραμπουρνάκι, Κατιρλί, Βότση, Νέα Κρήνη, Φοίνικας |
|  |
| Δήμος Παύλου Μελά | 
Σταυρούπολη, Ευκαρπία, Πολίχνη, Ηλιούπολη, Τερψιθέα, Μετέωρα, Νικόπολη, Ευξεινούπολη |
|  |
| Δήμος Πυλαίας - Χορτιάτη\* | 
Μαλακοπή, Κωνσταντινοπολίτικα, Πυλαία |

 |
|  |
| Εκτός συγκροτήματος: | 
Ασβεστοχώρι, Διαβατά, Διαλογή, Εξοχή, Θέρμη, Καλοχώρι, Κύμινα, Νέοι Επιβάτες, Νέα Μαγνησία, Νέα Μάλγαρα, Πανόραμα, Περαία, Σίνδος, Φίλυρο, Χαλάστρα, Χορτιάτης, Ωραιόκαστρο |
|  |
| 
\*Στο πολεοδομικό συγκρότημα Θεσσαλονίκης από τον Δήμο Πυλαίας Χορτιάτη δεν περιλαμβάνονται οι δημοτικές ενότητες Εξοχής, Φιλύρου, Χορτιάτη, Πανοράματος. |

 |